Калі адказваць на пытаньне наўпрост, то так, аўдыторыю хвалююць палітычныя падзеі, калі яны ўласна зьяўляюцца палітычнымі, а не калі гэта нейкая сымуляцыя. У Беларусі мала пішуць аб палітыцы, бо ў Беларусі мала палітыкі. Мэдыя — гэта адлюстраваньне той рэчаіснасьці, у якой мы жывём. Я разумею, што ёсьць вялікая спакуса ўказаць на крывізну гэтага люстэрка, але гэтая тэза не пацьвярджаецца практыкай. У нас і зараз часам гіпэртрафіраваная ўвага да палітычных кампаніяў. Людзей цікавіць тое, што неяк уплывае на іх жыцьцё ці патэнцыйна можа паўплываць.